b"\n_START_ARTICLE_\nAba Po, Santa Mariang Hari\n_START_PARAGRAPH_\nAng Salve Regina o Aba Po Santa Mariang Hari o Aba Po Santa Mariang Reyna ay isang dasaling Kristiyano. Ito ay isang awitin kay Maria at isa sa apat na antipona ni Maria na inaawit sa ibat ibang panahon sa loob ng kalendaryong liturhikal ng Simbahang Katolika. Ang Salve Regina ay tradisyonal na inaawit tuwing Sabado bago ang Linggo ng Banal na Santatlo hanggang Biyernes bago ang unang Linggo ng Adbiyento. Ang Aba Po Santa Mariang Hari ay ang panghuling dasal ng rosaryo._NEWLINE_Isinulat noong Gitnang Panahon ng monghang Aleman na si Hermann ng Reichenau at orihinal na lumabas sa Latin, ang pinakamalawak na wika sa Kanluraning Kristiyanismo hanggang modernong panahon. Karaniwang inaawit ito sa Latin, ngunit marami nang umiiral na salin nito na malimit na ginagamit bilang binibigkas na dasalin.\n_START_SECTION_\nBalangkas ng panitik\n_START_PARAGRAPH_\nIto ang nilalaman ng dasal:_NEWLINE_Aba po, Santa Mariang Har\xc3\xac, In\xc3\xa1 ng Aw\xc3\xa0,_NEWLINE_ _NEWLINE_ikaw ang kabuhayan at katamisan;_NEWLINE_ _NEWLINE_aba, pinananaligan ka namin._NEWLINE_   _NEWLINE_Ikaw ang tinatawag namin,_NEWLINE_  _NEWLINE_pinapanaw ng taong anak ni Eba._NEWLINE_   _NEWLINE_Ikaw rin ang pinagb\xc3\xbabuntuhang-hining\xc3\xa1 namin_NEWLINE_  _NEWLINE_ng aming pagtangis dito sa lupang bayang kahapis-hapis._NEWLINE_  _NEWLINE_Ay! Ab\xc3\xa1 pintakasi ka namin,_NEWLINE_  _NEWLINE_iling\xc3\xb3n mo sa amin ang mga mat\xc3\xa1 mong maawa\xc3\xadn,_NEWLINE_ _NEWLINE_at sak\xc3\xa1 kung matapos yar\xc3\xadng pagpanaw sa amin,_NEWLINE_ _NEWLINE_ipakit\xc3\xa0 mo sa amin ang iy\xc3\xb3ng Anak na si Hes\xc3\xbas._NEWLINE_  _NEWLINE_Santa Mar\xc3\xada, In\xc3\xa1 ng Diyos,_NEWLINE_ _NEWLINE_maawa\xc3\xadn at maal\xc3\xa1m at matam\xc3\xads na Birhen._NEWLINE_V. Ipanalangin mo kami, O santang Ina ng Diyos._NEWLINE_R. Nang kami'y makinabang sa mga pangako ni Jesu-cristong aming Panginoon. _NEWLINE__NEWLINE_Manalangin tayo._NEWLINE_Panginoon, pagkalooban Mo kami ng kalusugan sa aming katawan at kalooban_NEWLINE_pakundangan sa pagdalangin ng Mahal na Birheng Maria_NEWLINE_ay mahango kami sa hapis sa kasalukuyan_NEWLINE_at makinabang sa walang-maliw na kaligayahan;_NEWLINE_alang-alang kay Cristong aming Panginoon. _NEWLINE__NEWLINE_R. Amen."